Here is a page extracted from Wikipedia that may contain CSS, HTML, and a lot of unformatted text.

Title: Fringilla coelebs maderensis
Content: O Fringilla coelebs maderensis ye un chicot muixón d'a familia Fringillidae. Ye una subspecie de pilzán y ye endemico d'a isla portuguesa de Madeira, parti d'a Macaronesia en l'oceano Atlantico norte. Localment se le diz Tentilhão.

Descripción 
Os machos tienen colors mas brillants que as fembras, con o peito de color rosa, o tozuelo d'una color azul grisenca y a esquena marrón verdenca. As fembras son menos espectaculars por a suya color, con o peito de color crema y a esquena marrón, encara que en os dos sexos destacan as suyas alas y a suya cola, a rayas blancas y negras. A suya largaria ye d'entre 14,5 y 16 cm.

Distribución y habitat 
Ista especie de pilzán se troba nomás en a isla de Madeira, no habendo-se trobato en as atras islas de l'archipielago de Madeira. O suyo habitat natural son os monts d'a isla, mas que mas as selvas de laurisilva y atras arias a on s'han feito repoblacions con atras especies d'árbols, manimenos tamién se pueden trobar en arias de cautivo, landas y zonas d'arbustos.

Comportamiento

Cría
A epoca de cría d'o pilzán de Madeira ye entre abril y chulio. A fembra construye os niedos a on que deixa entre cuatre y cinco uevos que incuba por un periodo de 12 a 15 días. O macho aduya a alimentar a os muixonez.

References

Vinclos externos
  Madeira Chaffinch en madeirabirds.com 

Fauna de Madeira
Endemismos de Macaronesia
Endemismos de Portugal